Szellemi fegyverek 


Derek Prince: A SZELLEMI KONFLIKTUS című könyve 
alapján 

Az Efézus 6:10-12-ben Pál apostol világosan 
bemutatja ezt a harcot, melyhez szükségünk van 
mindannyiunknak fegyverzetre. 

"Végül pedig: erősödjetek meg az Úrban és az ő 
hatalmas erejében. Öltsétek magatokra az Isten 
fegyverzetét, hogy megállhassatok az Ördög 
mesterkedéseivel szemben. Mert a mi harcunk nem 
test és vér ellen folyik, hanem erők és hatalmak ellen, 
a sötétség világának urai és a gonoszság lelkei ellen, 
amelyek a mennyei magasságban vannak." (Ef 6:10- 
12 ) ' 



A Sátán birodalma, királysága az égi szférában van. "Belzebub" = "legyek ura" a démonok fejedelme. Máté 12:26- 
28 versekben Jézus a gonosz szellem kiűzésével meggyógyított egy démonok által fogva tartott férfit, aki vak és 
néma volt. 


Jézus ezt mondja: "Ha pedig a Sátán Sátánt űzi ki, meghasonlott önmagával, és akkor hogyan maradhat 
fenn az országa (urasága, királysága)? És ha én Belzebubbal űzöm ki az ördögöket, a ti fiaitok kivel űzik 
ki? Ezért ők lesznek bíráitok! Ha viszont én Isten Szellemével űzöm ki az ördögöket, akkor bizony 
elérkezett hozzátok az Isten országa (urasága, királysága). Adjatok hálát az Atyának, aki alkalmassá tett 
titeket arra, hogy a szentek örökségében, a világosságban részesüljetek. Ő szabadított meg minket a 
sötétség hatalmából, és vitt át minket szeretett Fiának országába." (Kol 1:12-13) 


Isten országa a világosság, a Sátáné a sötétség, (égi szféra). Ez a harc napjainkban éri el csúcspontját, ahogy 
közeledünk a jelen korszak lezárásához. Jób korában Sátán bemehetett a Mennybe, Isten jelenlétébe, és vádolta 
Jóbot. Sátán képes átváltoztatni magát a "világosság angyalává" (2Kor 11:14), és vádolja Isten népét éjjel-nappal 
az Atya előtt. 

"Most lett a mi Istenünké az üdvösség, az erő és a királyság, a hatalom pedig az Ő Krisztusáé, mert 
levettetett testvéreink vádolója, aki a mi Istenünk színe előtt éjjel és nappal vádolta őket. Legyőzték őt a 
Bárány vérével és bizonyságtételük Igéjével azok, akik nem kímélték életüket mindhalálig." (Jelenések 
12 : 10 - 11 ) 


A Sátán az emberek elméjét köti gúzsba. "Ezeknek a gondolkodását e világ istene megvakította, mert 
hitetlenek, és így nem látják meg a Krisztus dicsőségéről szóló evangélium világosságát, aki az Isten 
képmása." (2Kor 4:4) Győzelmünk alapja Jézus Krisztus kereszten elszenvedett halála, kiontott vére és 
feltámadása. Ezzel Krisztus teljes és végérvényes vereséget mért a Sátánra, minden gonosz hatalmasságára és 
fejedelemségére. 


Sátán egyik fegyvere a bűntudat ébresztése, hogy bűnösnek érezzük magunkat. "Most lett a mi Istenünké az 
üdvösség, az erő és a királyság, a hatalom pedig az Ő Krisztusáé, mert levettetett testvéreink vádolója, aki a 
mi Istenünk színe előtt éjjel és nappal vádolta őket. Legyőzték őt a Bárány vérével és bizonyságtételük 
Igéjével azok, akik nem kí mélték életüket mindhalálig." (Jelenések 12:10-11) Isten befedett minket a Kolossé 
2:14-15 szerint: "Eltörölte a követelésével minket terhelő adóslevelet, amely minket vádolt, eltávolította azt az 
útból, odaszegezve a keresztfára. Lefegyverezte a fejedelemségeket és a hatalmasságokat, nyilvánosan 
megszégyenítette őket, és Krisztusban diadalmaskodott rajtuk. Jézus a kereszthalála által az egész világegyetem 



előtt bemutatta a teljes sátáni királyságon aratott győzelmét. Értünk győzött! Nem Jézusnak volt erre szüksége. De 
hála legyen Istennek, aki Krisztus ereje által mindenkor diadalra vezet bennünket, és ismeretének illatát terjeszti 
általunk mindenütt. (2Kor 2:14) Krisztusban van a győzelmünk mindenkor és mindenütt! 

Máté 28:18-20-ban Jézus kijelenti: 

"Jézus hozzájuk lépett, és így szólt: Nékem adatott minden hatalom Mennyen és Földön. Menjetek el tehát, 
tegyetek tanítvánnyá minden népet, megkeresztelve őket az Atyának, a Fiúnak és a Szent Szellemnek 
nevében, tanítva őket, hogy megtartsák mindazt, amit én parancsoltam nektek; és íme én veletek vagyok 
minden napon a világ végezetéig." 


Jézus a pusztában, amikor a Sátán megkísértette, akkor győzött a saját életében. Miértünk győzött a kereszten. A 
hívő keresztények feladata, hogy bemutassuk a világnak Krisztus győzelmét. Ehhez Isten ellátott bennünket 
szellemi fegyverekkel. 


Ezek kétfélék: védelmi fegyverek és támadó 
fegyverek. 


Védelmi fegyvereink: 

"Éppen ezért vegyétek fel az Isten minden fegyverét, hogy ellenállhassatok ama gonosz napon, és mindent 
leküzdve megállhassatok! Álljatok meg tehát, felövezve derekatokat igazságlelkűséggel, és magatokra öltve 
a igazság páncélját, felsaruzva a lábatokat a békesség evangéliuma hirdetésének a készségével! Vegyétek fel 
mindenképpen a hit pajzsát, amellyel kiolthatjátok a gonosznak minden tüzes nyilát! Vegyétek fel az 
üdvösség sisakját is, és a Szellem kardját, amely az Isten beszéde!" (Efezus 6:13-17) 


Ez az Ige egyértelműen figyelmeztet bennünket, hogy meg kell védenünk magunkat Isten fegyverei segítségével. 
Ezen minden keresztény átmegy. Az apostol a képekben a római légionáriusok felszerelését vette kölcsön. 

1. az igazlelkűség deréköve; 2. az igazság mellvasa; 3. a 
békesség evangéliuma; 4. a hit pajzsa; 5. az üdvösség sisakja; 

6. a Szellem kardja. Ha ezeket felöltjük, akkor mindenütt 
védve vagyunk, csak hátul nem. 

1. Az igazlelkűség deréköve azt jelenti, hogy félre kell tenni a színlelést, képmutatást, vallásos közhelyeket. Csak 
azt mondjuk és tegyük, amit komolyan gondolunk. 

2. Az igazság mellvasa a szívet védi. "Minden féltett dolognál jobban őrizd meg a szívedet, mert abból indul ki 
minden élet." (Példabeszédek 4:23) Ami a szívedben van, az határozza meg végső soron egész életed folyását. Pál 
apostol visszatér erre a témára, és az IThess 5:8-ban ezt mondja: "Mi azonban, akik nappaliak vagyunk, legyünk 
éberek, felöltözvén a hitnek és szeretetnek mellvasába..." Tehát nem a cselekedetek, a vallási törvények 
igazságára, hanem a hitből származó igazságra gondol. "És találtassam Őbenne, mint akinek nincsen saját 
igazságom a törvényből, hanem van igazságom a Krisztusban való hit által. Istentől való igazságom a hit alapján." 
(Fii 3:9) A sikeres keresztény életben "a szeretet által munkálkodó hit" a fontos. (Gál 5:6) A szeretet soha el nem 
fogy, és távol tartja szívedet minden támadástól. 

3. Felsaruzva a lábatokat a békesség evangéliuma hirdetésének a készségével! Tanulmányozzátok az Igét, 
értsétek meg, és értelmesen adjátok tovább az evangélium üzenetét! Ez az evangélium hoz békességet a szívekbe 
és elmékbe azoknak, akik hisznek, és engedelmeskednek neki. 



4. A hit pajzsa esetén egy hosszabb, téglalap alakú pajzsról beszél Pál. A Sátán támad az elménk, a szívünk, a 
testünk vagy az anyagi javaink területén. Szükségünk van tehát egy pajzsra, amely befedez bennünket, a 
családunkat, a szolgálatunkat és mindent, amit Isten ránk bízott. Megvalljuk, hogy Jézus vérébe vetett hit által 
kérjük a védelmet mindezekre. 

5. Az üdvösség sisakja a fejünket védi, a fej pedig az elmét jelképezi. Aromái katonák szorosan egymás melletti 
sorokban harcoltak, és így védték egymás hátát. Krisztus Testében nem vagyunk egyedül. Közösen küzdünk, és 
meg kell védenünk egymás hátát, nem pedig hátba támadni, mint ahogy egyesek teszik sajnos. 

6. A Szellem kardja az Isten beszéde. "Mert az Istennek beszéde élő és ható, és élesebb minden kétélű fegyvernél, 

és elhat a szívnek és léleknek, az ízeknek és a velőknek megoszlásáig, és megítéli a gondolatokat és a szívnek 
indulatait." (Zsid 4:12) 

A Jelenések 1:16-ban, amikor János apostol látomást látott a megdicsőült Jézusról, mint a gyülekezet Uráról, látott 
egy kardot is, amely Jézus szájából jött elő. "Jobb kezében hét csillagot tartott, szájából kétélű éles kard jött ki..." 

Jézus a pusztában a Sátán ellen megkísérlésekor a Szellem kardját használta. (Mt 4:1-11) 
Meg van írva...meg van írva...meg van írva ..." Jellemző az is, hogy az Ördög is képes idézni az írást, csak éppen 
nem megfelelően. Vigyáznunk kell azokkal az emberekkel, akik nem megfelelően használják az Igét, és meg 
akarnak kísérteni, hogy helytelenül cselekedjünk. Pál apostol a a görög "rhema" szót használja Isten Igéjére. Ez a 
"rhema" elsősorban a kimondott Ige, tehát amikor idézed, akkor a Szellem kardjává válik. Nekünk kell 
megragadni a kardot, és akkor a Szent Szellem megadja nekünk az erőt és a bölcsességet ahhoz, hogy használni 
tudjuk. 


Támadó fegyverek: ima, dicséret, igehirdetés, 
bizonyságtétel 

Jézus úgy mutatja be az Egyházát, mint egy támadó állásba helyezkedett szervezetet. A Máté 16:18-ban ezt 
mondja: "Te Péter vagy, azaz kő; és ezen a kősziklán építem fel Egyházamat, és a Pokol kapui sem fognak 
diadalmaskodni rajta." A Pokol görögül Hadész, a Sátán királyságának nem látható világa. Jézus megígérte, hogy 
ha engedelmeskedünk Neki, mint főparancsnoknak, akkor képesek leszünk megrohamozni az Ördög magaslatait, 
betömi kapuin, megszabadítani a foglyait. A kapu a tanács és ítélkezés helye. 


Isten a kereszt által lefegyverezte a Sátán királyságát. Egy város ostromakor a legkézenfekvőbb támadási pont a 
kapu, hiszen ez a fal leggyengébb része. A kereszten Jézus nem saját magának aratott győzelmet, hanem a mi 
képviselőnkként nekünk. "De hála legyen Istennek, aki Krisztus ereje által mindenkor diadalra vezet bennünket, 
és ismeretének illatát terjeszti általunk mindenütt." (2Kor 2:14) Jézus azt mondta, hogy a hatalom nékem adatott, 
ezért menjetek el, és gyakoroljátok ezt a hatalmat a nevemben! (Máté 28:18-20) 

Az ima mint fegyver a leghatékonyabb. "Minden imádságotokban és könyörgésetekben imádkozzatok 
mindenkor a Szellem által!" (Ef 6:18) Az ima esetében nem számít sem idő, sem távolság. Mikor Péter a 
börtönben volt, a gyülekezet éjjel és nappal kitartóan imádkozott. Isten pedig elküldte angyalát, és kiszabadította 
Pétert. (ApCsel 12:8-11) Isten tehát tennészetfölötti beavatkozással válaszolt a gyülekezet imáira. A mi imáinkra 
van szükség ahhoz is, hogy az angyalok be tudjanak avatkozni a mi javunkra. Az angyalok szolgáló szellemek. Az 
ima áttör a Sátán királyságán, a magasságokon, és kivívja az angyali beavatkozást. 

A dicséretet felfoghatjuk az ima egy fajtájának. Ezt olvashatjuk 2Mózes 15:10-1 1-ben "Leheltél leheleteddel, s 
tenger borítá be őket, elmerültek, mint az ólom a nagy vizekben. Kicsoda olyan, mint Te, szentséggel dicső, 
félelemmel dicsérendő és csudatévő?" és a Zsoltárok 8:3-ban "A csecsemők és csecsszopók szájával erősítetted 
meg hatalmadat a Te ellenségeid miatt, hogy a gyűlölködőt és bosszúállót elnémítsd." A dicséret célja, hogy 
elnémítsa a Sátánt. A dicséret felemelkedik a magasságokig, áttör egészen Isten trónjához, és elhallgattatja Sátán 
ellenünk szóló vádjait. 

A tisztátalan szellemeket békákhoz hasonlítja az Ige. Ezek éjjel csapnak zajt, brekegnek. A mai civilizációnk a 
propagandát használja. Hamis ideológiákat, gonosz vezetőket reklámoznak. 


Ez ellen Isten népe dicséreteket mond, énekel az Istennek. "Szájuk Istent magasztalja, kezükben kétélű kard van. 
Bosszút állnak a népeken, megfenyítik a nemzeteket. Láncra verik királyaikat, vasbilincsbe előkelőkeiket. így 




hajtják végre rajtuk az ítéletet, amely meg van írva. Dicső dolog lesz ez az Úr minden hívének. Dicsérjétek az 
Urat!" (Zsoltárok 149:6-9) 


Az lKor 6:2-3-ban Pál azt mondja a keresztényeknek: "Vagy nem tudjátok, hogy a szentek a világ felett fognak 
ítélkezni? És ha ti ítélkeztek a világ felett, arra talán méltatlanok vagytok, hogy jelentéktelen ügyekben 
ítélkezzetek? Vagy nem tudjátok, hogy angyalok fölött ítélkezünk majd?" Hatalmat kaptunk tehát, hogy Isten Igéje 
által végrehajtsuk Isten ítéletét angyalokon, fejedelmeken, királyokon, népeken és nemzeteken. Ez óriási erőt és 
hatalmat jelent! 

Az igehirdetés, mint fegyver: 

Pál apostol megbízza Timóteust, hogy hirdesse az Igét. "Kérve kérlek, az Isten és a Krisztus színe előtt, aki ítélni 
fog élőket és holtakat; az 0 eljövetelére és országára kérlek: hirdesd az Igét, állj elő vele, akár alkalmas, akár 
alkalmatlan az idő, feddj, ints, biztass teljes türelemmel és tanítással. Mert lesz idő, amikor az egészséges tanítást 
nem viselik el, hanem saját kívánságaik szerint gyűjtenek maguknak tanítókat, mert viszket a fülük. Az igazságtól 
elfordítják a fülüket, de a mondákhoz odafordulnak." (2Tim 4:1-4) 


Isten Igéje hatékony. "...így lesz az én Igém is, mely számból kijön: nem tér vissza üresen, hanem véghezviszi, 
amit akarok, eléri célját, amiért küldtem." (Ézs 55:11) "Nem olyan-e az én Igém, mint a tűz - így szól az Úr - vagy 
mint a sziklazúzó pöröly?" (Jer 23:29) "Mert az Istennek beszéde élő és ható, és élesebb minden kétélű 
fegyvernél, és elhat a szívnek és léleknek, az ízeknek és a velőknek megoszlásáig, és megítéli a gondolatokat és a 
szívnek indulatait." (Zsid 4:12) 

A prédikált Ige mellett Isten bizonyságot tesz csodákkal, jelekkel. Pál prédikációja nyomán Efezusban az egész 
város felett uralkodó okkult hatalom megtört. (ApCsel 19:17-19) 

A bizonyságtétel azt jelenti, hogy tanúskodni, tanúnak lenni. A bizonyságtétel saját személyes tapasztalatunk 
elbeszélése pl. Isten gyógyításáról. "Erőt kaptok, amikor eljön hozzátok a Szent Szellem, és tanúim lesztek 
Jeruzsálemben, egész Júdeábán és Samáriában, sőt egészen a Föld végső határáig." (ApCsel 1:8) 

A mi bizonyságtételünk természetfölötti erővel történik. Jézus ezért küldte el a Szent Szellemet Pünkösd napján. A 
"tanúim lesztek" azt jelenti, hogy a teljes életünk tanúskodik Jézus és az evangélium igazsága mellett. Menjenek, 
beszéljenek emberekkel, hadd higgyenek ők is, és hadd töltekezzenek fel Szent Szellemmel, és utána ők is 
elmondják az evangéliumot másoknak. Jézus utolsó szavai voltak ezek itt a Földön. A Biblia azt jelzi, hogy 
ugyanez a fegyver fogja végül megdönteni Sátán királyságát is a magasságban. 


Ezt láthatjuk a Jelenések 12:7-11-ben egy prófétikus látásban. Ezek a versek az angyalok és az emberek között 
zajló összecsapásról szólnak, amely a történelem záróakkordjaként kiterjed mind a Mennyre, mind a Földre. 
"Ezután háború támadt a Mennyben: Mihály és angyalai harcra keltek a Sárkánnyal, és a Sárkány is harcra kelt 
angyalaival együtt, de nem tudott felülkerekedni, és azért többé nem volt maradása a Mennyben. És levettetett a 
hatalmas Sárkány, az ősi kígyó, akit Ördögnek és Sátánnak hívnak, aki megtéveszti az egész földkerekséget; 
levettetett a Földre, és vele együtt az angyalai is levettettek. 


Hallottam, hogy egy hatalmas hang megszólal a Mennyben: "Most lett a mi Istenünké az üdvösség, az erő és a 
királyság, a hatalom pedig az Ő Krisztusáé, mert levettetett testvéreink vádlója, aki a mi Istenünk színe előtt éjjel 
és nappal vádolta őket. Legyőzték őt a Bárány vérével és bizonyságtételük Igéjével azok, akik nem kímélték 
életüket mindhalálig." 

A hívők bizonyságtétele Isten Igéje és Jézus vére köré összpontosul. Amikor hirdetjük, mit mond Isten Igéje arról, 
amit Jézus vére szerzett számunkra, akkor ezzel legyőzzük a Sátánt. Amikor gyakoroljuk az Úrvacsora vételt, 
akkor erről azt írja Pál apóstól az lKor 11:26- bán "Mert valamennyiszer eszitek e kenyeret, és isszátok e poharat, 
az Úrnak halálát hirdetitek, amíg eljön." Tudjuk, hogy a pohár az Úr vérét jelképezi, tehát, ha Úrvacsorát veszünk, 
azzal folyamatosan bizonyságot teszünk, hirdetjük Jézus Krisztus halálát és feltámadását. Tudnunk kell, hogy mit 
mond Isten Igéje Jézus véréről. Öt fontos tényt tár fel előttünk. 

Az Efezus 1:7-ben találjuk: "Őbenne van - az Ő vére által - a mi megváltásunk, bűneink bocsánata is; 
kegyelme gazdagságából,..." 

1. Megváltás; 2. Bűnbocsánat; 3. Megtisztítás; "Ha pedig a világosságban járunk, ahogyan Ő maga a 
világosságban van, akkor közösségünk van egymással, és Jézusnak, az Ő Fiának vére megtisztít minket minden 
bűntől." (ÍJn 1:7) Jézus vére által folyamatosan szellemi tisztításban lehet részünk. 

4. Megigazulás; "Ha tehát már most megigazított minket az Ő vére által, még inkább meg fog menteni minket a 
haragtól." (Róm 5:9) A megigazulás azt jelenti, mintha soha nem vétkeztem volna. 



5. Megszentelődés; "Ezért Jézus is, hogy megszentelje a népet tulajdon vére által, a kapun kívül szenvedett." 
(Zsid 13:12) A megszentelődés azt jelenti, hogy szentté tesz, azaz elválaszt Isten számára. Ezek az ellátások akkor 
lépnek be az életünkbe, ha ezeket megvalljuk. 

"Jézus vére által megigazultam, meg vagyok váltva a Sátán kezéből. Jézus vére által minden bűnöm 
megbocsáttatott. Jézus vére megtisztít engem minden bűntől. Jézus vére által megigazultam, úgy mintha 
soha nem vétkeztem volna. Jézus vére megszentelt engem, elválasztott Isten számára. Nem vagyok többé a 
Sátán területén." 

A személyes megvallás által legyőzzük a Sátánt. "Legyőzték őt a Bárány vérével és bizonyságtételük Igéjével 
azok, akik nem kímélték életüket mindhalálig." Ahhoz, hogy eredményesen vívjuk meg a szellemi harcot, 
folyamatosan támadnunk kell azokkal a fegyverekkel, amelyeket Isten biztosított számunkra. 


Jézus 

Krisztus, 


Isten 

Báránya 

"az uraknak 

(Jelenések 17:14) 

Ura, 

és 

királyoknak 

Királya." 


Dicsőség és hála az Úré! Ámen. 



